**Paul Davis Ryan** (født 29. januar 1970 i Janesville i Wisconsin) er en amerikansk republikansk politiker som var speaker i Representantenes hus fra 2015 til 2019. Han var også Mitt Romneys visepresidentkandidat ved presidentvalget i 2012. Ryan var medlem i Representantenes hus for Wisconsins 1. distrikt fra 1999 til 2019. Fra 2011 til 2015 dette var han formann i budsjettkomiteen. Ryan ble regnet som en av Det republikanske partis mest innflytelsesrike stemmer i økonomisk politikk.

Familiebakgrunn og yrkeskarriere
--------------------------------

Han ble født i Janesville i Wisconsin som det yngste av de fem barna til advokat Paul Murray Ryan og Elizabeth A. «Betty» (født Hutter). Han er av irsk og tysk avstamning, og tilhører den 5. generasjonen av sin familie som er født i Janesville. Oldefaren Patrick William Ryan etablerte entreprenørfirmaet Ryan Incorporated Central i 1884. Som unggutt ble Paul Ryan tidlig interessert i friluftsliv, mye på grunn av moren. Som 16-åring fant han sin far død av hjerteinfarkt, 55 år gammel. Han mottok derfor sosialhjelp frem til han ble 18 år, og sparte pengene til collegeutdannelse. Ryans farfar og oldefar hadde også dødd av hjerteinfarkt, henholdsvis 57 og 59 år gamle.

Han ble uteksaminert fra Joseph A. Craig High School in Janesville i 1988, og har bachelorgrad i samfunnsøkonomi og statsvitenskap fra Miami University fra 1992. Han studerte også en periode ved American University. Under studiene ble han involvert i politisk arbeid som funksjonær og etterhvert økonom i senator Bob Kastens stab i Washington, D.C. i 1992. Etter at Kasten tapte gjenvalg i 1992, ble Ryan taleskriver for visepresidentkandidat Jack Kemp og økonomisk analytiker for Kemps lobbygruppe, Empower America, 1993–1995. Ryan var deretter medlem av senator Sam Brownbacks stab 1995–1997. I sine tidlige år i hovedstaden hadde Ryan også en mengde ekstrajobber, deriblant som servitør og treningsinstruktør. Deretter kom han tilbake til Wisconsin, og jobbet som markedskonsulent for et firma drevet av noen slektninger av ham. Han har vært heltidspolitiker siden 1999.

Ryan giftet seg i 2000 med skatteadvokat Janna Little, og har tre barn med henne. Han er romersk-katolsk kristen. Ektefellen er kusine til tidligere kongressrepresentant Dan Boren fra Oklahoma.

Politisk arbeid
---------------

Ryan og Romney driver valgkamp i Norfolk i Virginia.  Foto: James Currie 
I 1998 stilte ikke republikaneren Mark Neumann til gjenvalg som kongressrepresentant i Wisconsins 1. distrikt, og Ryan ble nominert som partiets nye kandidat. 28 år gamle Ryan vant en klar seier over den demokratiske motkandidaten Lydia Spottswood med 57 % av stemmene, og ble siden gjenvalgt frem til han valgte å ikke stille til gjenvalg ved mellomvalget i 2018.

Han har blant annet stemt for å sende amerikanske styrker til Irak i 2002, subsidiere reseptbelagte legemidler i 2003 og salg av aksjer i bilindustrien i 2008. Ryan har tidligere erklært seg som tilhenger av Ayn Rand, og hevder at romanen *De som beveger verden* har spilt en viktig rolle for ham. Han har imidlertid avvist at han er objektivist, og fremhever Thomas Aquinas som en viktig teoretiker i epistemologiske spørsmål og synet på mennesket. 11. august 2012 ble han lansert som Mitt Romneys visepresidentkandidat ved presidentvalget i november 2012. 29. august ble han enstemmig nominert som visepresidentkandidat av Det republikanske partis landsmøte i Tampa. Romney og Ryan tapte valget mot sittende president Barack Obama og visepresident Joe Biden, og fikk heller ikke flertall i Wisconsin.

Ryan ledet fra 3. januar 2011 til 3. januar 2015 budsjettkomiteen i Representantenes hus og spilte en sentral rolle i utformingen av det republikanske alternativet til president Barack Obamas økonomiske politikk. Han ble valgt til speaker i Representantenes hus 29. oktober 2015, et verv han innehadde frem til han gikk ut av kongressen i 2019.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Paul-Ryan, besøkt 9. oktober 2017[Hentet fra Wikidata]
2. ↑   Munzinger Personen, Munzinger IBA 00000029222, besøkt 9. oktober 2017[Hentet fra Wikidata]
3. ↑   GeneaStar, GeneaStar person-ID ryanp[Hentet fra Wikidata]
4. ↑   Brockhaus Enzyklopädie, Brockhaus Online-Enzyklopädie-id ryan-paul, besøkt 9. oktober 2017[Hentet fra Wikidata]
5. ↑   www.news-herald.com[Hentet fra Wikidata]
6. ↑   Amerikas forente staters kongress' biografiske kartotek, bioguide.congress.gov[Hentet fra Wikidata]
7. ↑   www.cnn.com[Hentet fra Wikidata]
8. ↑   thehill.com[Hentet fra Wikidata]
9. 1 2  Gimse, Lars Martin og Ask, Alf Ole (11. august 2012). «- Paul Ryan er et riktig og nødvending valg». *Aftenposten* **(norsk)**. Besøkt 11. august 2012. CS1-vedlikehold: Flere navn: forfatterliste (link)
10. ↑  «The most influential US conservatives: 20-1». *Daily Telegraph* **(engelsk)**. 15. januar 2010. Besøkt 20. juni 2012.
11. ↑  Klein, Ezra (29. juli 2010). «What would Republicans do for the economy? An interview with Rep. Paul Ryan.». *The Washington Post* **(engelsk)**. Besøkt 20. juni 2012.
12. ↑  Gilbert, Craig (26. april 2009). «Ryan draws inspiration from family, mentors». *Milwaukee Journal Sentinel* **(engelsk)**. Besøkt 20. juni 2012.
13. ↑  Gilbert, Craig (25. april 2009). «Ryan shines as GOP seeks vision». *Milwaukee Journal Sentinel* **(engelsk)**. Besøkt 20. juni 2012.
14. ↑  «Paul Ryan and Ayn Rand's ideas: in the hot seat again» **(engelsk)**. The Atlas Society. 30. april 2012. Besøkt 20. juni 2012.
15. ↑  Costa, Robert (26. april 2012). «Ryan Shrugged». *National Review* **(engelsk)**. Besøkt 20. juni 2012.
16. ↑  Flaten, Are Tågvold (29. august 2012). «Mitt Romney kan omsider omtales som "the Republican Presidential Nominee"» **(norsk)**. amerikanskpolitikk.no. Besøkt 29. august 2012.

Eksterne lenker
---------------

* (en) Offisielt nettsted Rediger på Wikidata

* (en) Paul Ryan – kategori av bilder, video eller lyd på Commons Rediger på Wikidata
* (en) Paul Ryan på Internet Movie Database Rediger på Wikidata

* (da) Paul Ryan på Filmdatabasen Rediger på Wikidata

* (en) Paul Ryan hos The Movie Database Rediger på Wikidata
* (en) Paul Ryan på Twitter Rediger på Wikidata

* (en) Paul Ryan på Facebook Rediger på Wikidata

* (en) Paul Ryan på Instagram Rediger på Wikidata

* (en) Paul Ryan på YouTube Rediger på Wikidata
* (en) Paul Ryan hos Amerikas forente staters kongress' biografiske kartotek Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** SUDOC **·** NKC **·** US Congress **·** CiNii **·** Munzinger (iba) **·** MusicBrainz
 |